CELEX: 62011CB0348
Language: el
Date: 2012-03-23 00:00:00
Title: Υπόθεση C-348/11: Διάταξη του Δικαστηρίου (όγδοο τμήμα) της 23ης Μαρτίου 2012 [αίτηση του Tribunal d’instance de Paris (Γαλλία) για την έκδοση προδικαστικής αποφάσεως] — Thomson Sales Europe SA κατά Administration des douanes (Direction Nationale du Renseignement et des Enquêtes douanières) [Άρθρα 92, παράγραφος 1, και 103, παράγραφος 1, του Κανονισμού Διαδικασίας — Προδήλως απαράδεκτο — Άρθρο 104, παράγραφος 3, δεύτερο εδάφιο, του Κανονισμού Διαδικασίας — Απάντηση που δεν δίνει λαβή για καμία εύλογη αμφιβολία — Προδικαστική υπόθεση — Εκτίμηση του κύρους — Κοινή εμπορική πολιτική — Ντάμπινγκ — Εισαγωγή τηλεοράσεων που κατασκευάστηκαν στην Ταϊλάνδη — Κύρος της έρευνας της Ευρωπαϊκής Υπηρεσίας Καταπολέμησης της Απάτης (OLAF) — Κύρος των κανονισμών (ΕΚ) 710/95 και 2584/98]

4.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/4
            
         Διάταξη του Δικαστηρίου (όγδοο τμήμα) της 23ης Μαρτίου 2012 [αίτηση του Tribunal d’instance de Paris (Γαλλία) για την έκδοση προδικαστικής αποφάσεως] — Thomson Sales Europe SA κατά Administration des douanes (Direction Nationale du Renseignement et des Enquêtes douanières)
   (Υπόθεση C-348/11) (1)
   
   (Άρθρα 92, παράγραφος 1, και 103, παράγραφος 1, του Κανονισμού Διαδικασίας - Προδήλως απαράδεκτο - Άρθρο 104, παράγραφος 3, δεύτερο εδάφιο, του Κανονισμού Διαδικασίας - Απάντηση που δεν δίνει λαβή για καμία εύλογη αμφιβολία - Προδικαστική υπόθεση - Εκτίμηση του κύρους - Κοινή εμπορική πολιτική - Ντάμπινγκ - Εισαγωγή τηλεοράσεων που κατασκευάστηκαν στην Ταϊλάνδη - Κύρος της έρευνας της Ευρωπαϊκής Υπηρεσίας Καταπολέμησης της Απάτης (OLAF) - Κύρος των κανονισμών (ΕΚ) 710/95 και 2584/98)
   2012/C 235/06
   Γλώσσα διαδικασίας: η γαλλική
   
      Αιτούν δικαστήριο
   
   Tribunal d'instance de Paris
   
      Διάδικοι στην υπόθεση της κύριας δίκης
   
   
      Προσφεύγουσα: Thomson Sales Europe SA
   
      Καθής: Administration des douanes (Direction Nationale du Renseignement et des Enquêtes douanières)
   
      Αντικείμενο
   
   Αίτηση εκδόσεως προδικαστικής αποφάσεως — Tribunal d’instance de Paris — Κύρος του κανονισμού (ΕΚ) 710/95 του Συμβουλίου, της 27ης Μαρτίου 1995, για την επιβολή οριστικού δασμού αντιντάμπινγκ στις εισαγωγές δεκτών έγχρωμης τηλεόρασης καταγωγής Μαλαισίας, Λαϊκής Δημοκρατίας της Κίνας, Δημοκρατίας της Κορέας, Σιγκαπούρης και Ταϊλάνδης, και την οριστική είσπραξη του επιβληθέντος προσωρινού δασμού (ΕΕ L 73, σ. 3) — Κύρος του κανονισμού (ΕΚ) 2584/98 του Συμβουλίου, της 27ης Νοεμβρίου 1998, που τροποποιεί τον κανονισμό (ΕΚ) 710/95 ανωτέρω (ΕΕ L 324, σ. 1) — Κανονισμοί που εφαρμόζουν τη λεγόμενη τεχνική του «μηδενισμού» για τον υπολογισμό του σταθμισμένου μέσου όρου του περιθωρίου ντάμπινγκ — Κύρος της έρευνας της Ευρωπαϊκής Υπηρεσίας Καταπολέμησης της Απάτης (OLAF) σχετικά με την προέλευση των τηλεοράσεων
   
      Διατακτικό
   
   Από την εξέταση του τέταρτου και του πέμπτου ερωτήματος δεν προέκυψε κανένα στοιχείο ικανό να επηρεάσει το κύρος των κανονισμών (ΕΚ) 710/95 του Συμβουλίου, της 27ης Μαρτίου 1995, για την επιβολή οριστικού δασμού αντιντάμπινγκ στις εισαγωγές δεκτών έγχρωμης τηλεόρασης καταγωγής Μαλαισίας, Λαϊκής Δημοκρατίας της Κίνας, Δημοκρατίας της Κορέας, Σιγκαπούρης και Ταϊλάνδης, και την οριστική είσπραξη του επιβληθέντος προσωρινού δασμού, και 2584/98 του Συμβουλίου, της 27ης Νοεμβρίου 1998, για την τροποποίηση του κανονισμού 710/95.
   
      (1)  ΕΕ C 282 σ. 24.9.2011.